EkBass/fiwiki-20250220-pages-articles huggingface dataset:
Double Star

Double Star on Kiinan kansantasavallan tiedesatelliittipari, johon ESA osallistui toimittamalla siihen tieteellisiä laitteita. Se tutkii Maan magnetosfääriä. ==Satelliitit== "Ekvaattorin tasossa lentävä" TC-1-satelliitti laukaistiin Kiinasta 29. joulukuuta 2003 elliptiselle radalle, jonka perigeum on 550 km ja apogeum on 66 970 km. Ratatason kaltevuus on 28,5 astetta. Se tutkii Maan magnetosfäärin pyrstöä.http://www.esa.int/Our_Activities/Space_Science/Double_Star_overview2. Viitattu=27.7.2014 Naparadalla lentävä TC-2 laukaistiin Kiinasta 25. heinäkuuta 2004. Se tutkii napoja ja revontulien muodostumista. Sen perigeum on 700 km ja apogeum 39 000 km. ==Lähteet== ==Aiheesta muualla== * ESA:n Double Star -sivu * Imperial Collegen Double Star sivusto Luokka:Tiedesatelliitit Luokka:Avaruustutkimus
Amiga 500

Amiga 500 (A500) on Commodoren julkaisema kotitietokone, joka oli Amiga- tietokoneiden kuluttajamalli, toisin kuin ammattilaiskäyttöön suunnattu Amiga 2000. Koneet julkaistiin vuonna 1987 ja A500 kilpailikin Atarin 520ST:n kanssa markkinoiden johtopaikasta. Teknisesti Amiga 500 on lähes sama kuin ensimmäinen malli, Amiga 1000. Mukana tulevan RAM-muistin määrä on nostettu 512 kilotavuun ja käyttöjärjestelmän "kickstart"-osio on siirretty erilliseltä levykkeeltä ROMiin. Koska laajennusportin paikkaa on muutettu radikaalisti, koneissa ei yleensä toimi samat laajennusosat. A500 edusti "kaikki yhdessä" -kotelosuunnittelua, jota oli käytetty myös Commodore 64- ja 128-malleissa. Muisti oli laajennettavissa sisäisesti megatavuun (A501) ja ulkoisesti jopa yhdeksään. Mallin pääkehittäjät olivat George Robbins ja Bob Welland, joiden kehityksen tavoitteena oli laskea hintaa. Virtalähteestä ja TV-modulaattorista tehtiin ulkoiset komponentit. ==Tekniset tiedot== Tekniset ominaisuudet: * suoritin: Motorola 68000 7,09379 MHz (NTSC) / 7,15909 MHz (PAL) * RAM-muisti: 512 kilotavua, laajennettavissa 1 megatavuun * tallennus: 3,5" kaksipuolinen kaksoistiheyksinen levyke 880 kilotavun formatoidulla kapasiteetilla * hiiri: mekaaninen, 0,013 mm/laskenta (200 laskentaa tuumalle) * liitännät: ** RS-232-sarjaportti ** Centronics-yhteensopiva rinnakkaisportti ** ulkoinen levyasema (Amigan oma ketjutusta tukeva liitäntä) ** kaksi hiiri-/peliohjainporttia ** stereoäänen ulostulo (kaksi RCA-liitintä) ** lisämuistipaikka (pohjassa olevassa luukussa) ** laajennusliitäntä (kyljessä) * tuetut näyttölaitteet: ** analoginen RGB ** digitaalinen RGB ** komposiittivideo (värillisenä vain ulkoisella modulaattorilla) ** standardi televisio-RF (vain ulkoisella modulaattorilla) === Emolevyn piirit === * ROM: ROM sisältää kernelin ja DOS-rutiineja; sen koko on 128 K * 16. * sarja-I/O: kaksi monitarkoitus 8520 I/O -piiriä * kellotaajuusgeneraattori: ** Koko järjestelmä toimii synkronissa 3,579545 MHz värikelloon. ** Alikellotaajuuksia 28,37516 MHz PAL (tai 28,63636 MHz NTSC) kideoskillaattorilta. * Agnus/Fat Agnus: ** animaatio ** blitter ** copper ** DMA * Denise: ** grafiikka * Paula: ** ääni- ja lisälaitepiiri ** neljä toisistaan riippumatonta 8-bittistä PCM-äänikanavaa ** kullakin kanavalla 6-bittinen äänenvoimakkuuden säätö ja näytteenottotaajuus 20 Hz:stä 29 kHz:iin ** Käsittelee myös keskeytykset ja I/O-toimintoja kuten levykeasemat ja sarjaportin. * Gary: ** väyläpiiri * CIA: ** monimutkaisten rajapintojen adapteri ** ajoitustoiminnot/ohjelmoitavat keskeytykset === Lisälaitteet === Yleisimpiä lisälaitteita laajennusportteihin: * peliohjaimet ** suosituimpia esimerkiksi TAC-2 * A501-lisämuisti (sisäinen) * A520-TV-modulaattori * A590-kiintolevy (XT-IDE / SCSI) * Action Replay -huijauslaite * sampleri (joystick-porttiin) * MIDI- liitännät * ulkoinen lisämuisti * ulkoiset lisälevykeasemat * printteri == Käyttöjärjestelmä == AmigaOS-versiot A500-malleissa ovat: * Workbench 1.2 (1987) * Workbench 1.3 (1988) * Workbench 2.04 (1990) (Amiga 500+) ==Lähteet== ==Aiheesta muualla== * ntrautanen.fi: Commodore a500 Amiga 0500 Luokka:Vuoden 1987 tietokoneet
Steeniläisyys

Steeniläisyys oli pieni lestadiolainen suuntaus, joka syntyi Ruotsin Lapissa leeviläisyyden hajaannuksessa vuonna 1977. Steeniläisyyten meni kaikki USA:n ja Norjan leeviläiset lukuun ottamatta yhtä naishenkilöä, sekä lisäksi pieni osa Ruotsin ja Suomen leeviläisistä. Steeniläisyys sai nimensä ruotsalaisen saarnaajan Sten Johanssonin mukaan. Kannattajia oli vuonna 2000 arviolta 20 lähinnä vain SuomessaTalonen 2001. s. 25. Steeniläisiä oli siis jo vuonna 2000 paljon vähemmän kuin mitä on "virallinen" uskonnollisen ryhmän minimijäsenmäärä eli 25 henkilöäTalonen 2001. s. 1 ja 25. Steeniläisyyttä ei pidä sekoittaa sveeniläisyyteen (GALC), joka on töröläläisyydestä erkaantunut pieni lestadiolaisryhmä USA:ssa. Steeniläisillä on ollut Suomessa yhdistys nimeltä Hämeenseudun Vanha-Laestadiolais-Kristillinen yhdistysTalonen 2000. http://www.teolinst.fi/luennot/files/jt000308.html. Luettu 13.10.2012. Vuonna 1979 Steeniläisyydestä erkani niskalaisuus-niminen ryhmä, joka sai kannatusta USA:ssa ja Norjassa. Niskalaisuus sai nimensä USA:laisen saarnaajan Ralph Niskan mukaan. Norjassa niskalaisuuteen meni mm saarnaaja Thoralf Jensen. Niskalaisten määrä lienee nykyään alle 25 henkilöä tai ryhmä saattaa olla jopa kokonaan lakannut olemasta, sillä professori Jouko Talonen ei maininnut niskalaisuutta lainkaan tutkimuksessaan lestadiolaisryhmien luettelossa vuonna 2001. == Lähteet == * * * == Viitelista == Luokka:Lestadiolaisuus
Nils Wiklund

Nils Wiklund (1732 Alakainuu – 6. syyskuuta 1785 Alatornio) oli pappi ja herätyssaarnaaja. Wiklund oli talonpoikaisesta kodista, mutta valmistui papiksi Uppsalassa 1756. Vuonna 1765 hänestä tuli kirkkoherra Isak Grapen apulainen Ylitorniolle. Siellä hän sai aikaan herätysliikkeen, joka on hänen mukaansa on nimetty viklundilaisuudeksi ja johon kuuluivat muun muassa vahvat hurmossaarnat. Vuonna 1779 Wiklund menetti papin paikkansa ja hänet tuomittiin sakkoihin. Hän lähti kuitenkin esittämään asiaansa ja puolustautumaan Ruotsin kuninkaalle Tukholmaan. Matkalla hän koki hengellisen uudelleenheräyksen tavattuaan herrnhutilaisia. Wiklundin jälkeensä jättämä kirjallinen esitys Yhden Suuren, mutta armoitetun Syndisen juttelemus Itsestänsä ilmentääkin juuri herrnhutilaisia vaikutteita. Vuonna 1779 hän sai papin virkansa takaisin ja tuli 1781 nimitetyksi Alatornion kappalaiseksi. Wiklundin puoliso vuodesta 1785 oli Barbara Margareta Thurdfjaell, joka oli aiemmin ollut naimisissa kirkkoherra Nils Graanin kanssa. == Lähteet == *Nils Wiklund * Sivu 823. == Kirjallisuutta == *Juho Rankinen, Yhden suuren vaan armoitetun syntisen julistus itsestänsä, Oulu, 1888 *Kaarlo Airas, Yhden Suuren mutta armoitetun Syndisen juttelemus Itsestänsä, Helsinki, 1931, julkaistu liitteenä kirjassa: Kirkollista elämää ja hengellisiä liikkeitä Tornionjokilaakson alaosilla 1675–1809 == Aiheesta muualla == * Nils Wiklund Luokka:Suomalaiset uskonnolliset vaikuttajat Luokka:Vuonna 1732 syntyneet Luokka:Vuonna 1785 kuolleet
WMAP

WMAP () on NASAn ja Princetonin yliopiston satelliitti, joka mittaa 2,73 kelvinin kosmisen mikroaaltotaustasäteilyn epätasaisuutta, josta voidaan päätellä maailmankaikkeuden kehityksen tila n. 370 000 vuotta alkuräjähdyksen jälkeen. WMAP laukaistiin 30. kesäkuuta 2001 Delta II -kantoraketilla. Se ohjattiin kiertämään Maan ja Auringon vetovoimien muodostamaa Lagrangen toista pistettä (L2). WMAPin oli alustavasti määrä suorittaa mittauksia kaksi vuotta, mutta tehtävää jatkettiin kahdella vuodella. Vuonna 2009 laukaistu Euroopan avaruusjärjestön Planck-satelliitti on WMAPin seuraaja. == Lähteet == ==Aiheesta muualla== * WMAPin virallinen sivusto (NASA) * First Year WMAP Observations: Preliminary Maps and Basic Results, C.L. Bennett et al., 2003, pJS, 148, 1 * Scholarpedia: Wilkinson microwave anisotropy probe Luokka:Avaruusteleskoopit Luokka:Satelliitit Luokka:Seulonnan keskeiset artikkelit
Amiga 2500

Amiga 2500 (A2500) oli laajennettu versio Commodoren Amiga 2000:sta. Toisin kuin uudemmat Amiga 3000:t, jotka pohjautuivat täysin uuteen suunnitteluun, Amiga 2500 oli uudelleen nimetty Amiga 2000 varustettuna tehdasasennetulla Motorola 68020- tai Motorola 68030 -pohjaisella laajennuskortilla. Koneissa käytettyjä suoritinlaajennuskortteja, joissa nopeamman 32-bittisen pääsuorittimen lisäksi oli myös matematiikkasuoritin ja 32-bittistä muistia, myytiin myös erikseen Amiga 2000:lle nimillä Commodore A2620 ja Commodore A2630. A2500:ssa oli täten käyttämätön Motorola 68000 emolevyllä ja sen vuoksi rakennuskustannuksiltaan halvempia versioita suunniteltiin, mutta ne eivät päässeet prototyyppiastetta pidemmälle. Koska A2500 ei ollut täysin 32-bittinen tietokone, sen suorituskyky oli hitaampaa verrattaen samalla kellotaajuudella toimivaan Amiga 3000:een. Amiga 2500 säilyi tuotannossa A3000:n julkaisun jälkeenkin, koska alkuperäinen Video Toaster -videoeditointikortti ei mahtunut muokkaamattomaan A3000:n koteloon. Video Toaster 4000:n ilmestymiseen asti A2500 oli nopein ohjelmiston käytössä oleva tietokone. == A2500UX == A2500UX oli Amiga 2500:n versio, jossa mukana tuli Amiga UNIX (AMIX) käyttöjärjestelmä. == Lähteet == Luokka:Amiga-mallit
Claddagh

Claddagh-sormus on ystävyyttä ilmaiseva irlantilainen sormus, joka on lähtöisin Galwayn kaupungin ulkopuolella sijainneesta Claddaghin ( ’ranta’) kylästä. Claddagh-sormuksessa on kaksi kättä, jotka pitelevät sydäntä ja sydämen päällä on kruunu. Claddaghissa käytetyt elementit symboloivat rakkautta (sydän), ystävyyttä (kädet) ja uskollisuutta (kruunu). Sormusta ei saa ostaa itselleen, vaan se pitää saada lahjana. Claddagh-sormuksia käytetään usein ystäväsormuksina, mutta ne ovat usein käytettyjä myös kihla- ja vihkisormuksina. Irlannissa, Amerikassa ja muissa maissa Claddagh annetaan äidiltä tyttärelle tai isöäidiltä lapsenlapselle. Sormuksen merkitys riippuu sen asennosta: *Oikeassa kädessä sydän itsestään poispäin tarkoittaa, että kantaja on vapaa ja saattaa etsiä rakkautta. *Oikeassa kädessä sydän kantajaan päin tarkoittaa, että sormuksen kantaja on suhteessa tai rakkaus on alkamassa. *Vasemmassa kädessä sydän itsestään poispäin päin tarkoittaa, että sormuksen kantaja on kihloissa. *Vasemmassa kädessä sydän kantajaan päin tarkoittaa, että kantaja on syvästi rakastunut ja naimisissa. == Lähteet == == Aiheesta muualla == Luokka:Irlantilainen kulttuuri Luokka:Sormukset Luokka:Symbolit
Amiga 3000

Amiga 3000 (A3000) oli Commodoren valmistama henkilökohtainen tietokone, joka julkistettiin vuonna 1990. Amiga 3000 tuli pöytäkotelossa erillisellä näppäimistöllä varustettuna. ==Teknisiä yksityiskohtia== *Suoritin: Motorola 68030 tai Motorola 68040 (A3000T/40) -suoritin ** 68881 (A3000/16) tai 68882 -matematiikkasuoritin *Keskusmuisti: 2 megatavua Chip-muistia * ECS-piirisarja (Enhanced chip set) * SCSI-väylä * Sisäänrakennettu lomituksenpoisto, joka mahdollisti VGA-monitorin käytön. * Kickstart 2.04 / 2.05 (optiona 3.1) * Käyttöjärjestelmä: AmigaOS 2.0 Koneen Fast-muistia pystyttiin laajentamaan lisäämällä ZIP DRAM -piirejä. Laajennettua versiota AGA-piirisarjalla ja AT&T;:n DSP-piirillä tuotettiin prototyyppiasteelle saakka, muttei sitä koskaan julkaistu. Sen sijaan Commodore korvasi A3000:n Amiga 4000:lla. Koneesta oli kahta eri mallia: *Amiga 3000/16 – Suoritin ja matematiikkasuoritin @ 16 MHz *Amiga 3000/25 – Suoritin ja matematiikkasuoritin (68882) @ 25 MHz ==Amiga 3000UX== Amiga 3000UX on Amiga- tietokoneperheen malli, jossa oli Commodore Amiga Unix asennettuna käyttöjärjestelmäksi AmigaOS:n sijasta. Mukana tuli myös Commodore 3070 -nauha-asema ja A2410 grafiikkakortti. Amiga Unix ei ollut tyypillinen Unix- klooni, vaan täysi porttaus AT&T;:n Unix System V Release 4:stä. Eräässä vaiheessa Sun Microsystems lähestyi Commodorea valmistaakseen A3000UX:n lisenssillä, halvemmaksi vaihtoehdoksi Sunin omille ammattilaistason työasemille. Kaikkien odotusten vastaisesti tarjous hylättiin ja muun muassa tämä onkin johtanut arveluihin, että Amiga olisi menestynyt ensimmäisiä mallejaan pidemmälle ilman Commodoren johtoa. ==Amiga 3000T== Amiga 3000T on torniversio Commodore Amiga 3000:sta. Vaikkakin teknisesti täysin samankaltainen, se tuli suurehkossa metallisessa tornikotelossa, jossa oli suuresti laajennusvaraa. Prototyyppivaiheessa malli tunnettiin nimellä Amiga 3500. Määrällisesti tätä mallia ei valmistettu kovin monta, sillä 3000T-koneet olivat perin kalliita valmistaa. Tästä variantista valmistettiin myös kahta eri mallia: *Amiga 3000T *Amiga 3000T/40 – suorittimena Motorolan 68040 @ 25 MHz == Lähteet == == Aiheesta muualla == *http://www.ntrautanen.fi/computers/commodore/a3000.htm Luokka:Amiga-mallit Luokka:Vuoden 1990 tietokoneet
Itämaa

Itämaa () oli nykyisen eteläisen Suomen aluetta tarkoittanut ruotsalaisten käyttämä nimitys, joka esiintyy keskiaikaisissa asiakirjoissa noin vuosina 1350–1470. Tätä ennen he käyttivät alueesta monikollista nimitystä itämaat. Itämaahan kuuluivat ne Pohjanlahden itäpuoliset Ruotsin valtakunnan alueet, jotka jäivät Norlannin eteläpuolelle. Ruotsille kuuluneet Pohjanmaan pohjoiset osat olivat Norlantia, eivät Itämaata. Itämaa ei ollut hallinnollinen kokonaisuus, vaan kyseessä oli maantieteellinen yhteisnimitys valtakunnan itäisille linnalääneille. 1300-luvun alkupuolella, kun Ruotsin kuninkaan valta oli heikentynyt, Pohjanlahden itäpuoliset alueet olivat jonkin aikaa käytännössä jakautuneina kahteen hallinnolliseen piiriin. Turun ja muiden läntisten linnaläänien asioita hoiti varsin itsenäisesti Turun linnan päällikkö eli ”Suomen päämies” (lat. capitaneus Finlandiae) ja vastaavasti Viipurin linnaläänin asioita Viipurin linnan päällikkö. Täysi-ikäistyttyään kuningas Maunu Eerikinpoika ryhtyi lujittamaan kuninkaan valtaa. Hän nimitti 8. syyskuuta 1340 edellä mainittujen kahden valtapiirin käskynhaltijaksi suosikkinsa Dan Niilonpojan, ja tällöin käytettiin koko alueesta ruotsinkielistä nimitystä Österland.Suomen historian pikkujättiläinen, s. 85. 1400-luvulta lähtien nimi Finland (Suomi), joka oli siihen saakka tarkoittanut vain Varsinais-Suomea, laajeni merkitykseltään ja syrjäytti nimityksen Itämaa.Suomen historian pikkujättiläinen, s. 130. ”Monissa tapauksissa keskushallinto kohteli Suomea eli Itämaata yhtenä kokonaisuutena; Finland- nimen käyttö lisääntyi unioniaikana ja Österland, Itämaa, alkoi jo unionin lopulla olla harvinainen.” Esimerkiksi Mikael Agricola, sen sijaan että olisi kirjoittanut ”Itämaasta”, käytti vuonna 1548 nimeä Suomi rinnan sekä vanhassa että uudessa merkityksessä: ”Sille echke teme coco Somen Makunda ombi yxi Hijppakunda [uudempi merkitys!] nin se quitengin Seitzemen Päruchtinan Länein iaetan ninquin Jacobus Zeiglerus Landanus kirioittapi. Joista se Ensimeinen ia ylimeine' ombi se Etele ia pohia Some [so. Varsinais-Suomen etelä- ja pohjoisosa; vanhempi merkitys!].” == Katso myös == * Ruotsin historialliset pääalueet * Suomen historialliset maakunnat == Lähteet == * === Viitteet === Luokka:Suomen keskiaika Luokka:Ruotsin keskiaika
Amiga 600

Amiga 600 (A600) on Amiga-perheen kotitietokone, joka julkaistiin maaliskuussa 1992. Mallin oli tarkoitus olla halvempi versio A500+:sta nimellä A300, mutta päättyi olemaan kalliimpi korvaaja sille. Commodore julkaisi tietokoneen jota asiakkaat eivät halunneet ja korvasi sillä mallin 500-sarjan mallit, joita asiakkaat olisivat halunneet ostaa. Samaan aikaan kaivatut prosessoripäivitykset jäivät kolmansien osapuolien kuten M-Tec:n vastuulle. Myöhempien aikojen Amiga-harrastajien keskuudessa koneella on kuitenkin nähty arvoa esimerkiksi kätevän kokonsa ja Amiga 500:aa helpomman laajennettavuutensa takia. == Tekniikka == Tietokone perustui samalle aiemmissa malleissa käytetylle Motorola 68000 -prosessorille. Tietokoneessa on ECS-piirisarja ja valmistuksessa on käytetty pintaliitoskomponentteja. Amiga 600:n mukana tuli uudempi Kickstart/Workbench 2.0 AmigaOS-käyttöjärjestelmä, joka oli käyttäjäystävällisempi kuin vanhemmat versiot. Se tarkoitettiin halvaksi kuluttajamalliksi, kun taas ammattilaiskäyttöön Commodorella oli Amiga 3000. Se kuitenkin jäi kaupallisesti epäonnistuneeksi välimalliksi A500:n ja A1200:n välissä. Mallissa oli uutena asiana PCMCIA-korttipaikka sekä sisäinen IDE-väylän tuki. Amiga 600:n on kehitetty adaptereja, joilla voi kätevästi siirtää tietoa flash-muistikorttien avulla esimerkiksi PC:n ja Amigan välillä sekä adaptereja, joilla flash-muistikorttia voi käyttää kovalevynä. Huomattavin asia Amiga 600:ssa on sen koko, koska näppäimistöstä puuttui numeronäppäimistö, kone itsessään oli puristettu erittäin pieneen kokoon ja se painoi alle 3 kiloa. Sisäisellä 2,5 tuuman kiintolevyllä varustettu mallia (Amiga 600HD) myytiin miltei tuplahinnalla tavalliseen malliin verrattuna. Ulkoisesti se erosi kiintolevyttömästä mallista valkoisemmalla ulkokuorellaan. == Yhteensopivuus == Numeronäppäimistön puuttumisen vuoksi mallissa oli yhteensopivuusongelmia eräissä ohjelmissa kuten lentosimulaattoreissa ja taulukkolaskentaohjelmissa. Lisäksi sisäinen laajennuspaikka oli erilainen ja ei ollut yhteensopiva muiden mallien kanssa. Yleisimpien OCS/ECS Amiga -mallien ohjelmien, pelien, demojen toimivuus Amiga 600:ssa on melko satunnaista. Noin kolmasosa Amiga 500:n peleistä ja demoista ei toimi suoraan Amiga 600:ssa. Tätä voidaan auttaa ohjelmat kovalevyltä käynnistävällä WHDload -ohjelmalla, joka kuitenkin vaatii kunnolla toimiakseen useita megoja lisättyä fast-muistia. ==Ohjelmisto== Alun perin tietokoneen mukana tuli suosittu peli Lemmings ja aikaisekseen edistynyt piirto-ohjelma Deluxe Paint 3 (Electronic Arts). Myöhemmin pelipakettia päivitettiin muun muassa Zooliin ja Pinball Dreamsiin. ==Mallit== *Amiga 600 *Amiga 600HD (1992) – 40 megatavun kiintolevyllä varustettu malli ==Tekniset yksityiskohdat== Tietokoneen tekniset tiedot: *Suoritin: Motorola 68000 -suoritin @ 7,14 MHz (PAL) tai 7,09 MHz (NTSC) *RAM-muisti: 1 megatavu Chip-muistia *Käyttöjärjestelmä: Kickstart 2.04 *ECS-piirisarja (Enhanced Chip Set) *PCMCIA Tyypin II -laajennusportti *IDE-ohjain (44-pinninen liitäntä 2,5" kiintolevyille) == Lähteet == ==Aiheesta muualla== *www.ntrautanen.fi/computers/commodore/a600.htm Amiga 0600 Luokka:Vuoden 1992 tietokoneet
Helvetistä

Helvetistä (From Hell) on Alan Mooren käsikirjoittama ja Eddie Cambellin piirtämä laaja sarjakuvaromaani, joka kertoo yhden version Viiltäjä-Jackin tarinasta. Faktaa ja fiktiota sekoittava 16-osainen teos julkaistiin alun perin vuosina 1991–1996. Like julkaisi vuosina 1994–1997 tarinan suomennoksen, joka ilmestyi viitenä niteenä. Sarjakuvaa täydentävä sarjakuvamuotoinen essee From Hell: The Dance of the Gull-Catchers julkaistiin 1998; sitä ei ole suomennettu. Helvetistä-sarjakuvan lähtökohtana on Stephen Knightin 1980-luvun alussa esittämä salaliittoteoria. Tämän teorian mukaan viiltäjämurhien syynä oli prinssi Albert Viktorin avioton lapsi, jolla murhien uhriksi joutuneet seksityöntekijät olivat yrittäneet kiristää kuningashuonetta lähellä ollutta taiteilija Walter Sickertiä. Moore on kiistänyt uskovansa teoriaan itse, mutta hän on katsonut sen tarjoavan hyvän lähtökohdan tarinalle. Helvetistä on monisyinen ja pikkutarkka kuvaus viktoriaanisesta Lontoosta. Se yhdistelee Viiltäjä-Jackin tarinaan politiikkaa, mytologiaa ja Lontoon historiaa. Vuonna 2001 ilmestynyt Hollywood-elokuva From Hell perustuu osittain sarjakuvaan, mutta sitä on syytetty sarjakuvaromaanin pinnallistamisesta yksinkertaiseksi "kuka sen teki" -salapoliisikertomukseksi. Sarjakuvamuotoisessa esseessä "The Dance of the Gull-catchers" Alan Moore analysoi ironiseen sävyyn erilaisia Viiltäjä-Jack-teorioita, myös edellä mainittua Stephen Knightin teoriaa. Essee sisältyy liitteenä joihinkin Helvetistä-romaanin englanninkielisiin laitoksiin. ==Tarina== Mooren versio Viiltäjä-Jackista ei ole murhamysteerio. Tekijä ja hänen näkyvin motiivinsa paljastetaan jo varhaisessa vaiheessa. Tappaja on kuninkaallinen lääkäri Sir William Withey Gull, joka kuningatar Viktorian käskystä raivaa tieltä prinssi Albert Viktorin salaisesta lapsesta tietävät seksityöntekijät. Gullin perimmäiset motiivit ovat kuitenkin toiset: murhat muodostavat hänen mielessään okkultistisen rituaalin, jonka alttarina toimii koko viktoriaaninen Lontoo. Gull uskoo että naiset hallitsivat kerran miehiä ja irrationaalinen, dionyysinen vietti hallitsi samalla rationaalista mieltä. Gull uskoo miesten ja rationaalisuuden kahlinneen naiset ja dionyysisyyden erilaisiin symboleihin. Symboliverkosto tarvitsee kuitenkin Gullin mielestä vahvistamista, jota edustavat Whitechapelin murhat. Yleisemmällä tasolla Moore kuvaa viktoriaanisen yhteiskunnan epätasa-arvoa asettamalla vastakkain yhtäällä Gullin edustamat vauraat piirit ja toisaalla seksityöntekijät sekä muun Itä-Lontoon köyhälistön. Tarinassa esiintyviä todellisia henkilöitä ovat Viiltäjä-Jack-tapauksiin välittömästi liittyvien hahmojen ohella muun muassa Joseph Merrick (elefanttimies), Oscar Wilde, W. B. Yeats ja poikaikäinen Aleister Crowley. Luokka:Sarjakuvaromaanit Luokka:Sarjakuvalyhytsarjat Luokka:Brittiläinen sarjakuva
Laot

Laot ovat etninen ryhmä Kaakkois-Aasiassa. Suurin osa laoista elää joko Laosissa (n. 3 miljoonaa), tai Thaimaassa (n. 15 miljoonaa). Thaimaan laot ovat keskittyneet maan koillis- ja itäosaan, jota kutsutaan yleisesti Isaniksi, joskin on olemassa monia matkustelevia työläisiä Isanista, jotka työskentelevät muissa maan osissa, kuten Bangkokissa. Laolaiset puhuvat useita laon ja isanin murteita, jotka usein käsitetään yhtenä kielenä. Monet isanilaiset suosivat termiä isan enemmän kuin lao 1900-luvun "thaimaalaistumisen" kampanjoinnin seurauksena. Luokka:Laosin etniset ryhmät Luokka:Thaimaan etniset ryhmät
Amiga 4000

Amiga 4000 (A4000) oli Commodoren valmistama henkilökohtainen tietokone, Amiga 2000:n ja Amiga 3000:n seuraaja. Toisin kuin aikaisemmissa Amiga-koneissa, varhaisissa A4000-koneissa suoritin kytkettiin emolevyyn erillisellä tytärkortilla, jolla sijaitsi suoritinkanta. Emolevyllä ei ollut suoritinta lainkaan. Myöhemmissä koneissa juotettiin suorittimet säästösyistä suoraan emolevylle. A4000 tuli alun perin valkoisessa pöytäkotelossa, erillisellä näppäimistöllä varustettuna. Koneesta valmistettiin myös pieniä määriä tornikoteloversiota. Amiga 4000 käytti Motorolan 68040- tai 63030-suoritinta sekä AGA-grafiikkapiiriä. ==Teknisiä yksityiskohtia== Teknisiä ominaisuuksia: * Suoritin: Motorola 68040 tai Motorola 68030 (A4000/030) * Keskusmuisti: 4 megatavua (68030) tai 6 megatavua (68040) ** 4kpl 72 pinnin SIMM-paikkoja * Käyttöjärjestelmä: AmigaOS 3.0 / 3.1 * Kickstart 3.0 tai 3.1 * AGA-piirisarja (Advanced Graphics Architecture) * IDE-ohjain * SCSI-ohjain (A4000T) * 120 megatavun IDE-kiintolevy (030 ja 040-mallit) * HD-levykeasema ===Mallit=== * A4000/030 (1993) – Motorola 68EC030 -suoritin * A4000/040 – Motorola 68040 -suoritin * A4000T – muutoin sama kuin A4000/040, mutta tornikotelossa * Escom A4000T (1998) – Motorola 68060 -suoritin @ 50 MHz ==Amiga 4000T== pienoiskuva|Amiga 4000T Amiga 4000:n torniversio oli ainoa Amiga, joka sisälsi sekä SCSI- että IDE-väylät sisäänrakennettuna. Molempien ajureiden sisällyttäminen ROMiin vaati osan käyttöjärjestelmän siirtämistä ja siten A4000T onkin ainoa kone, jolla on `workbench.library`-tiedosto varastoituina levyllä. Se on myös Amigoista ainoa, joka käytti PC -yhteensopivien tyylistä emolevymuotoilua ja ensimmäinen (ja ainut) joka käytti litium-ioni- varmennusparistoa nikkeli-kadmiumin sijasta. Varmennusparisto on myös samalla yksi yleisimmistä ongelmista ikääntyvien A4000-koneiden parissa: sillä on tapana ajan myötä vuotaa. Vuotava aines on jossain määrin syövyttävää ja voi mahdollisesti vahingoittaa emolevyä. Tämä oli Commodoren viimeisin isossa kotelossa myytävä kone. Vain muutamia satoja kappaleita 4000T-mallia valmistettiin ennen kuin Commodore ajautui konkurssiin. 4000T-mallin tuotanto aloitettiin uudelleen, kun Escom osti Commodoren rippeet. Escomin valmistamissa koneissa oli pieniä eroja vanhempaan malliin verrattuna, muun muassa HD-levykeaseman korvaaminen DD-mallilla. ===Tornikoteloversion ominaisuuksia=== * 4 kpl 3½ tuuman levypaikkaa * 1 kpl sisäinen 5¼ tuuman levypaikka * 210 megatavun kiintolevy * 5 kpl Zorro II/III-laajennuspaikkoja * 2 kpl 24-bittistä näytönohjainpaikkaa * 8 megatavua Fast RAM -muistia == Lähteet == ==Aiheesta muualla== *www.ntrautanen.fi/computers/commodore/a4000.htm Luokka:Amiga-mallit Luokka:Vuoden 1992 tietokoneet
Tux

Tux on Linux-käyttöjärjestelmän maskotti. Ajatus pingviinistä Linuxin maskottina tuli Linus Torvaldsilta. Tuxin loi Larry Ewing Linuxin logokilpailuun GIMP-kuvankäsittelyohjelmaa käyttäen vuonna 1996. Tux on nykyään erittäin laajalti tunnistettu maskotti, ja myynnissä on useita erilaisia Tuxin sisältäviä tuotteita, kuten esimerkiksi kahvikuppeja, t-paitoja ja pehmoleluja. Myös monet pelit, etenkin Linuxille tehdyt, käyttävät Tuxia tai muita pingviinejä pelihahmona. Erään oletuksen mukaan Tuxin nimi tulee sanoista Torvalds UniX. Toinen selitys on, että pingviinit näyttävät siltä kuin olisivat pukeutuneet smokkiin (englanniksi tuxedo). == Tux-aiheisia pelejä == * Tux Racer * TuxKart * SuperTuxKart * SuperTux * Pingus * IceBreaker * TuxPuck == Tuxin eri versioita == Image:Crystal_128_penguin.png|Tuxin Crystal-kuvakesarjan 1. versio Image:Pax tux.png|PaX-versio Tuxista Image:Tux.svg|Korkean laadun vektorikuva Tuxista Image:Tux-simple.svg|Yksinkertainen vektorikuva Tuxista Image:NewTux.svg|"Kristalli"-Tux == Katso myös == * BSD-demoni - FreeBSD- käyttöjärjestelmän maskotti * Puffy - OpenBSD-käyttöjärjestelmän maskotti == Aiheesta muualla == * Linux 2.0 Pingviinit (Larry Ewing) * Koko Tuxin historia * LWN Pingviini Galleria * Tuxin tarina * Tux Galleria * Ohjeet oman paperisen Tuxin askarteluun * Tux Flash E-Cards Luokka:Linux Luokka:Maskotit Luokka:Piirroshahmot Luokka:Kuvitteelliset linnut
Ruhrin alue

Ruhrin alue (, puhekielessä Ruhrpott tai lyhyemmin vain Pott) on konurbaatio Nordrhein-Westfalenin osavaltiossa Saksan liittotasavallassa. Siihen kuuluu useita teollisuuskaupunkeja alueella, jota ympäröi etelässä Ruhr-, lännessä Rein- ja pohjoisessa Lippejoki. Ruhrin eteläpuolella on Bergisches Land. Ruhrin alueella asuu 5,3 miljoonaa ihmistä, ja se on osa suurempaa Rein–Ruhrin metropolialuetta, jolla asuu yli 12 miljoonaa asukasta. Lännestä itään Ruhrin alueella ovat Duisburgin, Oberhausenin, Bottropin, Mülheim an der Ruhrin, Essenin, Gelsenkirchenin, Bochumin, Hernen, Hammin, Hagenin ja Dortmundin kaupungit. Lisäksi siihen kuuluvat Weselin, Recklinghausenin, Unnan ja Ennepe- Ruhrin piirit. Nämä ovat kasvaneet yhteen muodostaen ainutlaatuisen teollisuuskeskittymän, joka on Euroopan neljänneksi suurin kaupunkialue Moskovan, Suur-Lontoon, Pariisin ja mahdollisesti Istanbulin jälkeen. Ruhrin aluetta pidetään usein yhtenä kaupunkina, koska sen kaupunkien välissä ei juuri ole maaseutumaisia alueita. Aluetta leimaa erityisesti toisen maailmansodan jälkeen sinne eri puolilta Pohjois-Afrikkaa suuntautunut maahanmuutto. Muita kuin Saksan kansalaisia asuu Ruhrin alueen eri osissa 9–16 prosenttia seudusta riippuen. Lisäksi maahanmuuttajataustaisia on aikuisista asukkaista 18–30 prosenttia alueesta riippuen ja alle 18-vuotiaista 36–45 prosenttia. ==Historia== Useat Ruhrin alueen kaupungit olivat suurimman osan historiastaan pelkkiä kyliä. Kasvu alkoi teollisen vallankumouksen ja hiilen ja teräksen tuotannon myötä. Kun hiilen menekki väheni 1960-luvulla, Ruhrin aluetta kohtasi rakennemuutoksen aika. Teollisuus erikoistui ja elinkeinorakenne muuttui vähitellen palvelualoja kohti ja korkeaan teknologiaan. Ilmansaasteet ja jokien saastuminen ovat sitä myötä jääneet menneisyyteen. 1800-luvulla Ruhrin alueelle muutti yli miljoona puolalaista Itä-Preussista ja Sleesiasta Ostflucht-nimellä tunnetussa muuttoaallossa. Lähes kaikki heidän jälkeläisensä puhuvat nykyään äidinkielenään saksaa, mutta puolalaiset sukunimet ovat yhä muistona muuttovirrasta. Vuonna 1900 Gelsenkirchenin asukkaista puolalaisia oli 13,1 prosenttia ja Bochumissa 9,1 prosenttia. Kun Saksa ei ensimmäisen maailmansodan jälkeen pystynyt suorittamaan voittajien vaatimia sotakorvauksia, Ranska ja Belgia miehittivät Ruhrin alueen vuonna 1923 ja ottivat haltuunsa alueen kaivokset ja tuotantolaitokset. Miehitysjoukot poistuivat alueelta seuraavana vuonna. Toisen maailmansodan aikana liittoutuneet pyrkivät motittamaan ja valtaamaan Ruhrin teollisuuskeskittymän. Tämä onnistui maaliskuun lopussa 1945 sodan loppuvaiheessa ja alueelle saarrettiin 300 000 Wehrmachtin sotilasta. Kylmän sodan aikana Ruhrin aluetta pidettiin Varsovan liiton ensisijaisena kohteena. == Lähteet == == Aiheesta muualla == Luokka:Nordrhein-Westfalenin maantiede Luokka:Saksan suurkaupunkialueet Luokka:Teollisuusalueet Luokka:Seulonnan keskeiset artikkelit
Ruhr

Ruhr on 230 kilometrin pituinen Reinin sivujoki Saksassa, Nordrhein- Westfalenin osavaltiossa. Joki lähtee Winterbergistä, Sauerlandista, ja laskee Reiniin Duisburgin kohdalla.Tortour Ruhr Joen varrella sijaitsevat muun muassa Mülheim an der Ruhr, Essen, Bochum, Hagen ja Dortmund. Teollisen vallankumouksen myötä Ruhrin, Reinin ja Lippen väliselle Ruhrin alueelle kasvoi merkittävä ja tiiviisti asuttu teollisuuskeskittymä. Koko alueen isommasta konurbaatiosta käytetään nimitystä Rein–Ruhr. == Lähteet == ==Aiheesta muualla== Luokka:Saksan joet Luokka:Reinin vesistö
Iskuri.net

Iskuri.net (ent. Livechat.fi, 0700 1 111 deitti, Digiviihde ja sitä ennen Sextv.fi) on televisiokanava, joka aloitti 1. toukokuuta 2004 nimellä Sextv.fi. Kanavan ohjelmisto koostuu suurimmaksi osaksi ulkomaalaisista ja suomalaisista pornoelokuvista. Kanava oli ilmainen syyskuuhun 2007 asti ja lähetykset ovat vastaanotettavissa maanpäällisessä digitaalitelevisioverkossa. Iskuri.net -kanavalla on myös oma teksti-TV. Iskuri.net näkyy antenniverkossa teräväpiirtoisena kanavapaikalla 18. Digiviihde muuttui maksulliseksi ja samalla osaksi PlusTV-kanavapakettia 1. syyskuuta 2007, kun Suomi siirtyi maanpäällisessä verkossa digitaalisiin televisiolähetyksiin. Digiviihteen suunnitelmissa oli aloittaa 3D-lähetykset ennen vuodenvaihdetta 2011–2012. ==Ohjelmisto== Iskuri.net esittää aikuisviihde-elokuvia klo 00.00 alkaen, tämän jälkeen kanavalla jatkaa aamuyökolmeen asti Kuvalinko. Ulkomaalaisia elokuvia ei ole tekstitetty suomeksi. ==Ohjelmistoa== * SexTV.fi perjantai–sunnuntai 00.00 – 02.40 Tuotanto Fiamax Oy. * Powered by Hustler.fi maanantai-torstai 00.00 – 02.00 Tuotanto Pressmasters Oy. ==Lähteet== ==Aiheesta muualla== * Livechat.fin kotisivut Luokka:Suomalaiset televisiokanavat Luokka:Vuonna 2004 perustetut televisiokanavat
Islannin tulivuoret

Islannissa on huomattavan suuri määrä toimivia tulivuoria sen erikoisten geologisten olosuhteiden vuoksi. Saarella on noin sata tulivuorta, jotka eivät ole purkautuneet tuhanteen vuoteen, ja noin 30–40 aktiivista tulivuorta jotka ovat purkautuneet viime vuosisatoina. Suurin osa tulivuorista sijaitsee Euroopan ja Pohjois-Amerikan mannerlaattojen saumakohdassa, joka kulkee saaren halki lounas-koillinen suunnassa. Islannin voimakas vulkaaninen aktiivisuus on seurausta saaren sijainnista sekä Atlantin keskiselänteellä että kuuman kohdan päällä. == Luettelo eräistä Islannin tulivuorista == *Askja *Bárðarbunga, toiseksi korkein *Eldfell, sijaitsee Heimaey-saarella *Eyjafjallajökull- jäätikön alla sijaitseva tulivuori *Grímsvötn, Vatnajökull-jäätikön alla *Hekla, aktiivisin tulivuori *Krafla *Katla, Mýrdalsjökull-jäätikön alla *Lakagigar *Surtsey, tuliperäinen saari *Öræfajökull, maan suurin aktiivinen tulivuori == Lähteet == == Aiheesta muualla == * Islannin vulkaanisuus *Jatkuvasti päivittyvä kartta Islannin maanjäristyksistä * Toinen päivittyvä kartta Islannin maanjäristyksistä * Luokka:Seulonnan keskeiset artikkelit
Machholzin komeetta

Machholz (C/2004 Q2) on komeetta, jonka Donald Machholz löysi kello 4:12 aamulla 27. elokuuta 2004. Komeetta oli mahdollista havaita paljain silmin myös Suomessa joulukuusta 2004 helmikuuhun 2005. Komeetan periheli sijaitsi Maan ja Marsin ratojen välissä, mikä on poikkeuksellisen kaukana näin kirkkaalle komeetalle. Perihelin komeetta saavutti 24. tammikuuta 2005. Lähimmillään Maata komeetta oli 5. tammikuuta 2005, jolloin etäisyys oli noin 0,347 AU eli noin 51 910 460 kilometriä. Komeetta Machholz palaa aurinkokunnan keskiosiin nähtäville vasta noin 103 000 vuoden kuluttua. == Aiheesta muualla == *Ursan Kuu, planeetat ja komeetat -jaoston C/2004 Q2 -sivu *Komeetta Machholzin löytäminen, löytäjän kertomus (englanniksi) Luokka:Komeetat
Cotopaxi

Cotopaxi on Ecuadorin toiseksi korkein tulivuori (korkein on Chimborazo) ja yksi maailman korkeimmista aktiivisista tulivuorista – Ojos del Salado ja Llullaillaco ovat vielä korkeampia. Cotopaxi sijaitsee Cotopaxin maakunnassa noin 50 kilometriä pääkaupungista Quitosta etelään. Cotopaxi on yli 3 000 metriä korkeampi kuin sitä ympäröivä maasto. Vuori on juureltaan noin 23 kilometriä leveä. Sen kraatterin suuaukko on 700 metriä pitkä ja 500 metriä leveä, ja kraatterin syvyys on 366 metriä. == Purkaukset == Vuoden 1738 jälkeen Cotopaxi on purkautunut yli 50 kertaa. Useat vuorta ympäröivät laaksot ovat syntyneet voimakkaiden mutavyöryjen seurauksena. Mutavyöryt muodostavat vakavan uhan paikallisille asukkaille. Latacungan kaupunki onkin tuhoutunut täydellisesti ainakin kahdesti historiansa aikana. Rajuimmat tunnetut purkaukset tapahtuivat vuosina 1744, 1768 ja 1877. Vuoden 1877 purkauksessa pyroklastiset pilvet laskeutuivat joka puolelta vuorta ja mutavyöryt matkasivat yli sadan kilometrin matkan Tyyneenmereen. Vuori purkautui myös vuosina 1903–1904 (Vei-indeksi 3). Sen jälkeen ennen vuotta 2015 siinä havaittiin vähäistä aktiivisuutta kymmenen kertaan (VEI 1-2). Havainto vuodelta 1942 (VEI 3) on epävarma. Viimeksi Cotopaxi purkautui 14. elokuuta 2015, jolloin siitä alkoi nousta savupilviä ja tuhkaa kahdeksan kilometrin korkeuteen. Purkauksen vuoksi Ecuadoriin julistettiin poikkeustila. == Lähteet == == Aiheesta muualla == Luokka:Ecuadorin vuoret Luokka:Ecuadorin tulivuoret Luokka:Kerrostulivuoret Luokka:Cotopaxi (maakunta)
Enigma

Enigma voi tarkoittaa ainakin seuraavia: * Enigma, saksalaisten käyttämä viestien salauslaite toisen maailmansodan aikana * Enigma – suuri sotasalaisuus, Robert Harrisin romaani * Enigma, vuonna 2001 valmistunut elokuva * Enigma, vuonna 1982 valmistunut elokuva * Enigma-muunnelmat, säveltäjä Edward Elgarin teos * Enigma, Michael ja Sandra Cretun musiikkiprojekti * Enigma, tietokonepeli * The Enigma, kehonmuokkaustaiteilija * Enigma Records, 1980-luvulla toiminut levy-yhtiö * Enigma, suomalainen lautapeli.
Nevi’im

Nevi'im (), Profeetat, on toinen Tanakhin, heprealaisen Raamatun, kolmesta pääosiosta. ==Sisältö== Nevi'im jaetaan perinteisesti kahteen osaan: *Ensimmäiset profeetat tai Nevi'im Rišonim [נביאים ראשונים], joka sisältää historialliset kirjat Joosuan kirjasta Kuninkaiden kirjoihin. *Myöhemmät profeetat tai Nevi'im Aḥaronim [נביאים אחרונים] sisältää profeettakirjoja lähinnä heprealaisessa runomuodossa. Juutalaisessa käytännössä Samuelin kirjat ja Kuningasten kirjat lasketaan molemmat yhdeksi kirjaksi (suomalaisissa laitoksissa nämä molemmat on jaettu kahdeksi kirjaksi). Lisäksi kaksitoista suhteellisen lyhyttä profeettakirjaa lasketaan yhdeksi kirjaksi; tätä lyhyiden kirjojen kokoelmaa kutsutaan nimellä Trei Asar tai Kaksitoista pientä profeettaa. (Nimi viittaa kirjojen lyhyyteen, ei niiden tärkeyteen.) Juutalaisessa perinteessä Nevi'im sisältää siis kahdeksan kirjaa (Tanakhin 24:stä kirjasta). ==Ensimmäiset profeetat== *I Joosuan kirja tai Jehošua [יהושע] * II Tuomarien kirja tai Šoftim [שופטים] * III Samuelin kirjat (Ensimmäinen, Toinen) tai Šmu'el [שמואל] * IV Kuninkaiden kirjat (Ensimmäinen, Toinen) tai Melaḥim [מלכים] ==Myöhemmät profeetat== * V Jesaja tai Ješajahu [ישעיהו] * VI Jeremia tai Jirmijahu [ירמיהו] * VII Hesekiel tai Jeḥezq'el [יחזקאל] * VIII Kaksitoista profeettaa (Trei Asar, myös Pienet profeetat) תרי עשר ** 1. Hoosea tai Hošea [הושע] ** 2. Joel tai Jo'el [יואל] ** 3. Amos [עמוס] ** 4. Obadja tai Ovadjah [עבדיה] ** 5. Joona tai Jonah [יונה] ** 6. Miika tai Miḥah [מיכה] ** 7. Naahum tai Naḥum [נחום] ** 8. Habakuk tai Habaquq [חבקוק] ** 9. Sefanja tai Tsefania [צפניה] ** 10. Haggai [חגי] ** 11. Sakarja tai Zeḥaria [זכריה] ** 12. Malakia tai Malaḥi [מלאכי] *
Tambora

Tambora (Tomboro) on tulivuori Indonesiaan kuuluvalla Sumbawan saarella. Se muodostaa 60 kilometrin levyisen Sanggarin niemimaan. Tamboran purkausta vuonna 1815 pidetään modernin ajan rajuimpana tulivuorenpurkauksena. Tulivuori oli neljän kilometrin korkuinen ennen kalderan muodostumista yli 43 000 vuotta sitten. Myöhäispleistoseenin aikana laavavirrat täyttivät varhaisen kalderan ja varhaisholoseenin aikana tapahtui räjähtäviä purkauksia. Vuoden 1815 purkaus sai aikaan kuusi kilometriä leveän ja 1 250 metriä syvän kalderan. ==Vuoden 1815 purkaus== Tamboran purkaus alkoi huhtikuussa 1815 ja jatkui heinäkuun puoleenväliin asti. Se tuhosi viljelymaita, tappoi arviolta 60 000 ihmistä ja aiheutti maailmanlaajuisia ilmastovaikutuksia. Toisen lähteen mukaan kuolleita oli 117 000.University of Rhode Island: URI volcanologist discovers lost kingdom of Tambora (27.2.2006) Luettu 9.3.2012. Purkauksen aikana 100 km³ magmaa ja murentunutta kiveä sekä 400 miljoonaa tonnia rikkipitoista kaasua nousi 44 kilometrin korkeuteen ilmakehässä. Kaasut aiheuttivat maailmanlaajuista viilenemistä eli niin sanotun kesättömän vuoden 1816. Se puolestaan aiheutti tautiepidemioita ja sadonmenetysten takia maailmanlaajuisen ruokapulan. Uudessa-Englannissa kasvukausi lyheni sadalla päivällä, jolloin paljon maanviljelijöitä muutti länteen päin. Rhode Islandin yliopiston tutkimusryhmä on löytänyt tuhkakerroksen alta jäänteitä Tamboran kuningaskunnasta. Tutkimusryhmään kuuluva professori Harald Sigursson sanoi, että kyseessä saattaa olla vastaava tapaus kuin Pompejin tuho Vesuviuksen purkauksen 79 yhteydessä. ==Lähteet== == Aiheesta muualla == * Wolcano World – Tambora * A big Volcano that erupted in the 19th century * National Geographic: "Lost Kingdom" Discovered on Volcanic Island in Indonesia Luokka:Supertulivuoret Luokka:Indonesian tulivuoret Luokka:Indonesian vuoret
Pankkikortti

Pankkikortti (myös käteiskortti tai debit-kortti) on muovista valmistettu maksukortti ja käteiseen verrattava maksuväline. Pankkikortilla voi tavallisesti maksaa ostoksia ja nostaa rahaa pankkiautomaatista. Maksu peritään kortinhaltijan tililtä useimmiten muutamassa päivässä. Monissa maissa, mm. Suomessa, käytettiin aiemmin kansallisia pankkikortteja. Kansalliset kortit eivät yleensä kelvanneet ulkomailla. Kansainväliset Visa ja Mastercard Debit-kortit ovat nyttemmin käytännössä korvanneet kansalliset kortit monissa maissa. Visa Electron ja Maestro ovat kansainvälisiä reaaliaikavarmenteisia pankkikortteja eli ns. online-kortteja. Niitä käytettäessä katevarmennus on pakollinen. ==Veloitus ja katevarmennus== Pankkikortti eroaa luottokortista siten, että pankkikorttiin ei sisälly maksuaikaa tai luottoa. Pankkikortilla tehdyt maksut peritään kortin omistajan pankkitililtä usein muutaman päivän viiveellä. Viiveen takia tilin ylitys on mahdollista, vaikka se ei ole korttiehtojen mukaan sallittua. Tilin ylitys estyy, jos maksettaessa suoritetaan katevarmennus. Siinä pankkitilin saldo tarkistetaan ja tililtä varataan ostosta vastaava rahasumma. Varsinainen veloitus voi tapahtua vasta myöhemmin. Katevarmennus on pakollinen ns. online- korteilla maksettaessa. Debit-korteilla katevarmennus on mahdollinen. Kansallisen pankkikortin kanssa maksettaessa varmennusta ei tavallisesti suoritettu. ==Suomalaiset pankkikortit== Kansallisten pankkikorttien käyttö aloitettiin Suomessa 1970-luvun loppupuolella. Kortit yleistyivät voimakkaasti 1980-luvulla. Aluksi pankkikorteissa oli vain osto-ominaisuus. 1980-luvulla niihin lisättiin mahdollisuus nostaa seteleitä pankkiautomaateista. Aiemmin pankkikorteissa oli kortinhaltijan valokuva, mutta siitä luovuttiin.http://newsroom.nordea.com/fi/2012/04/30/muistatko-taman- pankkikortti-eilen-ja-tanaan/ Nordea: Muistatko tämän? Pankkikortti eilen ja tänään. 30.04.2012 == Katso myös == *Luottokortti == Lähteet == == Aiheesta muualla == Luokka:Maksukortit Luokka:Seulonnan keskeiset artikkelit
Spektrometri

Spektrometri eli spektroskooppi on laite, jolla voidaan havaita ja tutkia esimerkiksi valon spektriä. Jos spektrometrissä on spektrin tallentava kamera, se on spektrografi. Kun jonkin kappaleen lähettämästä valosta aikaansaatua spektriä tutkitaan spektrometrillä, siitä saadaan selville tietoja kappaleen kemiallisesta koostumuksesta ja joskus myös liiketiloista. Esimerkiksi tähden spektri voi kertoa sen lämpötilasta, pyörimisestä ja kemiallisesta koostumuksesta. Spektri aikaansaadaan prismalla, hilalla tai interferometrillä. Hila on lasilevy, jossa on uurteita, jotka tuottavat spektrin. Se voi olla joko heijastava tai läpäisevä. Spektrometri koostuu kollimaattorista, hajotusjärjestelmästä, mahdollisista objektiiveistä ja mittauselementeistä. ==Katso myös== *spektrofotometri *Spektroskopia *Spektrianalysaattori Luokka:Mittalaitteet Luokka:Spektroskopia
Nirvana

Nirvana (sanskr, nirvāṇa; paali: nibbāna, ’sammuksiin puhallettu’) tarkoittaa buddhalaisen harjoituksen päämäärää eli valaistumista. Buddhalaisessa traditiossa nirvana nähdään yleensä seurauksena siitä, kun sammutetaan mielen ”kolmen tulta” tai ”kolmen myrkkyä”; takertuminen (raga), viha (dvesha) ja tietämättömyys (avidyā). Niiden lakkauttaminen johtaa vapautumiseen uudelleensyntymisestä. Buddhalaisessa traditiossa nirvana jaetaan kahteen eri osaan, elämän aikana saavutettavaan ja kuoleman jälkeiseen. Elämän aikana saavutettavassa nirvanassa fyysinen olemassaolo jatkuu, mutta mieli on vapaa kärsimyksestä. Buddhan kerrotaan olleen vapautuneisuuden tilassa seitsemän päivän ajan. Kuolemanjälkeinen nirvana, lopullinen nirvana (parinirvana), tapahtuu fyysisen kehon kuollessa. Varhaisissa teksteissä nirvanalle laajalti käytetty synonyymi on "kuolematon" ( pali : amata, sanskrit : amrta ) ja viittaa tilaan, jossa ei ole kuolemaa, koska ei ole myöskään syntymää eikä tulemista olemassaoloon. Buddalainen kaanon käyttää nirvanasta myös nimityksiä "ilman aikaa", "tahraton", "puhdas". https://www.accesstoinsight.org/lib/authors/horner/bl130.html Nibbana that is stainless, dustless, pure, fair, birthless, ageless, deathless, blissful, cooled, and without fear, he sets free his mind in arahantship. Theravadassa Arhat (nirvanan saavuttaminen) on kaikkein korkein tavoite. Mahajanassa taas korkein saavutus on keskeyttää oma valaistumiseen siirtyminen ja asettaa muiden valaistuminen omaa valaistumista tärkeämmäksi, eli auttaa kaikki muut olennot valaistumiseen ja vasta sen jälkeen siirtyä sinne itse. Mahajana- buddhalaisuuden keskeinen päälähtökohta on, että jokaisella olennolla on oma buddhaluonto eli potentiaali saavuttaa valaistuminen ja tulla Buddhaksi oikean harjoituksen myötä. == Lähteet == == Aiheesta muualla == * Encyclopedia of Spiritual Knowledge: Nirvana Luokka:Buddhalaisen filosofian termit Luokka:Seulonnan keskeiset artikkelit
Qix

Qix (lausutaan ) on japanilaisen Taito-yhtiön kehittämä vuonna julkaistu kolikkopeli. Peli on käännetty useille alustoille 1980-luvun aikana ja 1990-luvun alussa. Kotitietokoneille on pelistä saatavilla monia ilmaiseksi levitettäviä versioita. Nykyäänkin on pelejä, jotka ovat saaneet vaikutteita Qix:stä kuten esimerkiksi Cubixx HD. == Pelaaminen == Pelissä pelaaja ohjaa viivoja pitkin kulkevaa kursoria ja ideana on piirtää viivoja ja yhdistää ne jo olemassa oleviin pintoihin luoden kiinteitä alueita. Ideana on täyttää tietty prosenttiluku ruudusta, jotta pelaaja pääsee uuteen kenttään. Qix on joukko sivuttain liikkuvia säteitä, jotka liikkuvat päättömästi edestakaisin ja joiden osuessa kursoriin tai keskeneräiseen viivaan pelaaja menettää elämän. Tämän lisäksi pelaajaa kiusaavat säpinäotukset Sparxit, jotka kulkevat reunoja pitkin ja osuessaan tuhoavat pelaajan. Sparxien lukumäärä kasvaa sitä suuremmaksi, mitä kauemmin pelaajalla menee selvittää kenttä. Pelaaja ei myöskään saa aikailla tai muuten keskeneräistä viivaa pitkin voi lähteä kulkemaan kipinä, joka räjäyttää kursorin. Myös tietyn ajan päästä hitaat Sparxit muuttuvat hyökkääviksi Super Sparxeiksi. Pelin vaikeutuessa tietyissä tasoissa kohtaa useamman Qixin. Pelaaja voi tehdä nopeaa työtä yhden tapaisella pinnalla, jolloin hän ansaitsee vähemmän pisteitä. Toisen tyyppistä pintaa luodessa pelaaja kerää helpommin enemmän pisteitä, mutta kursori liikkuu hitaammin. == Vastaanotto == Mikrobitin Jukka Tapanimäki antoi pelin Game Boy -versiolle 77 pistettä sadasta.Mikrobitti 3/1991, pelikonsoliliite == Lähteet == == Aiheesta muualla == * * Luokka:Atari Lynx -pelit Luokka:Amiga- pelit Luokka:Commodore 64 -pelit Luokka:Commodore 128 -pelit Luokka:FM-7-pelit Luokka:Taiton kolikkopelit Luokka:Vuoden 1981 videopelit
Jorge Sampaio

Jorge Fernando Branco de Sampaio (, 18. syyskuuta 1939 Lissabon – 10. syyskuuta 2021Morreu Jorge Sampaio) oli portugalilainen poliitikko ja maan presidentti 1996–2006. Hän liittyi vuonna 1974 neilikkavallankumouksen jälkeen sosiaaliseen vasemmistoliikkeeseen ja sosialistiseen puolueeseen 1976. Koulutukseltaan hän on lakimies, ja aloitti julkisen toimintansa puolustamalla mielipidevankeja. Hänet valittiin 1979 parlamenttiin ja vuonna 1989 Lissabonin pormestariksi. Sampaio valittiin presidentiksi 14. tammikuuta 1996 hänen saatuaan 54 prosenttia äänistä. Vastaehdokas toisella kierroksella oli entinen pääministeri Anibal Cavaco Silva. Sampaio otti viran vastaan 9. maaliskuuta 1996.Uutiskatsaus. Mitä Missä Milloin 1997 s. 50. Otava 1996 ISBN 951-1-14219-4 Presidenttinä Sampaio keskittyi sosiaalipolitiikkaan ja kulttuuriasioihin. Ulkopolitiikassa näkyvintä oli hänen toimintansa Itä- Timorin kysymyksen esilletuomiseksi Euroopan tasolla. == Lähteet == == Aiheesta muualla == Luokka:Portugalin presidentit Luokka:Portugalin puolueiden puheenjohtajat Luokka:Pormestarit Luokka:Vuonna 1939 syntyneet Luokka:Vuonna 2021 kuolleet
Aaron Lewis

Aaron Lewis (s. 13. huhtikuuta 1972) on yhdysvaltalainen rock-laulaja. Hän perusti yhdessä kitaristi Mike Mushokin kanssa vuonna 1993 nu metal -yhtyeen Staind. Lewis on myös vieraillut Linkin Parkin Reanimation-levyllä. Lewis on kuuluisa laulujen kirjoittajana, ja on ollut ehdolla Grammy palkintoon kolmesti. Hänen harrastuksiaan on golf ja kalastus. Luokka:Staind Luokka:Yhdysvaltalaiset laulajat Luokka:Vuonna 1972 syntyneet Luokka:Elävät henkilöt
Shakespeare (täsmennyssivu)

Shakespeare tarkoittaa muun muassa seuraavia: == Henkilöt == * William Shakespeare (1564–1616), englantilainen kirjailija * John Shakespeare, William Shakespearen isä * Susanna Shakespeare, William Shakespearen tytär * Judith Shakespeare, William Shakespearen tytär * Hamnet Shakespeare, William Shakespearen poika * Craig Shakespeare (1963–2024), englantilainen jalkapalloilija ja valmentaja * Nicholas Shakespeare, (s. 1957), brittiläinen toimittaja * Tom Shakespeare (s. 1966), brittiläinen sosiologi === Kuvitteelliset henkilöt === * Luella "Lu" Shakespeare, toinen päähenkilö brittiläisessä komediadraamatelevisiosarjassa Etsiväpari Shakespeare & Hathaway == Muut == * Shakespeare, Merkuriuksen kraatteri * Shakespeare, ohjelmointikieli * Shakespeare & Company, ranskalainen kirjakauppa * Rakastunut Shakespeare, yhdysvaltalainen elokuva * Royal Shakespeare Company, teatteri Stratford-on-Avonissa * 2985 Shakespeare, asteroidi ;Britannian kuninkaallinen laivasto * HMS Shakespeare (1917), Shakespeare-luokan laivueenjohtaja * HMS Shakespeare (P221), S-luokan sukellusvene
Sieppijärvi

thumb|Sieppijärven kirkko Sieppijärvi on entinen hallinnollinen keskus ja taajama Kolarissa Lapin maakunnassa. Vuoden 2021 lopussa taajaman väkiluku oli 215 ja pinta-ala 1,40 km². Vuonna 2005 väkiluku oli 345 ja pinta-ala 2,2 km². Kylän länsipuolella on Sieppijärven rautatieasema. Sieppijärvellä sijaitsee myös kotiseutumuseo. Kunnassa on myös kaksi Sieppijärvi-nimistä järveä, Sieppijärvi ja Ylinen Sieppijärvi. ==Historia== Sieppijärven ensimmäiset asukkaat muuttivat 1600-luvulla asumaan Sieppijärvelle. Sieppijärven koulu rakennettiin vuonna 1910, mutta se tuhoutui Lapin sodan aikana. Koulu rakennettiin uudelleen 1950-luvulla. Sieppijärvi poltettiin melkein kokonaan maan tasalle Lapin sodan aikana vuonna 1944. Sieppijärven kirkko rakennettiin vuonna 1956 Sieppijärven kylään. File:Sieppijärven koulu.JPG|Sieppijärven ala-aste File:Sieppijärven sankarihaudat.JPG| Sieppijärven sankarihaudat File:Sieppijärven sotamuistomerkki.JPG| Sieppijärven muistoristi File:Sieppijärven sotamuistomerkkii.JPG| Sieppijärven sotamuistomerkki File:Sotamuistomerkki sieppijärven uudella hautuusmaalla.JPG| Sotamuistomerkki Sieppijärven uudella hautausmaalla == Lähteet == == Aiheesta muualla == * Sieppijärven kyläsivut ===Kirjallisuutta=== *Ollikainen, Aki: Routalattiat. Sieppijärven kylän vaiheita läpi vuosisatojen. Heikki Peura, 2005. ISBN 952-91-9434-X. Luokka:Kolarin kylät Luokka:Kolarin taajamat Luokka:Suomen entiset kuntakeskukset